Kamjenc. Koronoweho pada a dalšich karantenow sobudźěłaćerjow dla je přizjewjernja jězdźidłow w Kamjencu wot minjeneho pjatka dwaj tydźenjej zawrjena. Přizjewjerni w Budyšinje a Wojerecach potrjechenej njejstej. Wobydlerjow proša, zo měli woni terminy na tymle městnomaj skazać. Hač do dźensnišeho chcychu nachwilne rozrisanje za Kamjensku přizjewjernju zdźělić.
Akcija přesunjena
Budyšin. Lětuša 48hodźinska akcija je na kónc tydźenja wot 24. do 26. septembra přesunjena. Organizatorojo, Wuchodosakska lutowarnja, wokrjesna lutowarnja Budyšin kaž tež tudyši krajnoradny zarjad su so koronapandemije dla na to dojednali. Zajimowane skupiny dźěći a młodostnych, sportowe towarstwa, młodźinske wohnjowe wobory, iniciatiwy a šule wokrjesa móža so nětko dlěje, hač do 15. awgusta a za wosebite myto lutowarnjow hač dosrjedź oktobra na homepage pod www.48h-bautzen.de přizjewić. Hódnoćenske aspekty su powšitkownowužitnosć, skutkownosć projekta w zjawnosći a idejowa bohatosć akcije.
Pomocnicy pytani
Budyšin. Zjednoćenstwo za přesćěhanych nacistiskeho režima – Zwjazk antifašistow z. t. Budyšin je wobzamknyło, swoje tradicionelne wopomnjeće 8. meje lětsa korony dla wotprajić. Zdobom pak napomina ćiše na znatych městnosćach spominać. Tak sej přeje, zo byštaj stajnje jedyn abo dwaj tam wěnc połožiłoj abo wopomnišćo z nalikami pyšiłoj. Po móžnosći měli wokomik fotografować a wobraz z mjenom fotografa a z dowolnosću, jón wozjewić, posrědkować na mejlowu adresu . Tak ma nastać rjad fotografijow pod hesłom „8. meja w Hornjej Łužicy“.
Poskićeja šulerjam podcast
Worklecy. Wyša šula „Michał Hórnik“ Worklecy wusyła wot zašłeho pjatka nětko tydźensce swójski podcast. Wučerjo měrja so ze swojim poskitkom předewšěm na swojich šulerjow, ale tež na wšitkich, kotřiž so za njón zajimuja. Serbsce a němsce podawaja jim pokiwy za wuknjenje a sportowanje. Hdys a hdys chcedźa šulerjow tež z małej wosebitostku překwapić. Pod hodźi so podcast wotwołać.
Połčnica (SN). Na ležownosći centruma seniorow w Połčnicy su Łužiske kliniki 12 sadowcow sadźili. Cyle wědomje wuzwolene su družiny, kiž su we Łužicy hižo přez lěta zadomjene a kotrež su wuměnjenjam klimy přiměrjene. Sadowcy narunaja tam mjeztym chore abo stare štomy. Hižo w februaru běchu započeli pódu přihotować. „Naš zaměr je dalše štomy sadźeć, zo by nastał charakter sadowcoweje łuki“, rozjasni jednaćel zapadołužiskeje towaršnosće hladarnjow a krótkohladanja Reiner E. Rogowski. „Sadowcy tyja biodiwersifikaciji, domjacemu swětej ptačkow kaž tež škitej insektow.
Pućowanja wotprajene
Budyšin (SN). W Budyskim Kamjentnym domje zahaja jutře, 4. meje, kurs na temu wuměłstwo medijow. Pod hesłom „Powědaj wo sebi z wobrazom a zwukom“ móža zajimcy wotpowědnu app animěrować a swójske powědančko ze šmóratkom abo tabletom na kreatiwne wašnje zwoprawdźić. Tak woni mjez druhim wuknu sej powědančko wumyslić a je z jednorymi srědkami w animaciskim filmje wuměłsce realizować. Dale móža fotografowanje a animaciju zwjazać a widejo z hudźbu a soundefektami kombinować. Předznajomosće za to trěbne njejsu. Online-konferenca je stajnje wutoru mjez 16 a 18.30 hodź. Dalše informacije a přizjewjenje pod
Wjes čistu dźeržeć
Budyšin. Twarskich dźěłow dla su w Budyskim wokrjesu wjacore dróhi zaraćene. Tak je puć z Kulowa do Hózka a z Rachlowa do Hózka hač do 7. meje zawrjeny, kaž wokrjes informuje. Wot póndźele budźetej dróze mjez Smjerdźacej a Debricami kaž tež mjez Šunowom a Tradowom přepołoženja płunowoda dla zaraćenej.
NSLDź zahaji předpředań
Budyšin. Němsko-Serbske ludowe dźiwadło zahaji jutře, 1. meje, w 11 hodź. předpředań za lětuše lětnje dźiwadło „Sherlock Holmes – Paski Beatlesow“. Kartki pak móža sej zajimcy jenož telefonisce abo z mejlku skazać.
Pančicy-Kukow. Wobchod w klóštrje Marijna hwězda w Pančicach-Kukowje je najebać wobmjezowanja korony dla wotewrjeny. Přičina, zo smědźa kupcam swoje poskitki poručić, je, zo maja tam mjez druhim wulki wuběr knihow. Zajimcy móža sej kupić tež wudaća Ludoweho nakładnistwa Domowina. Časy wotewrjenja su po zwučenym wašnju wot póndźele do pjatka wot 10 do 16.30 a sobotu wot 12.30 do 16 hodź. Nakupować móža zajimcy tež po principje click & collect a skazane produkty sej w dorěčanym času we wobchodźe wotewzać.
Předewzaća online zeznać
Budyšin. Přewšo wuspěšny tydźeń wotewrjenych předewzaćow Sakskeje pod hesłom „SCHAU REIN!“, ma so lětsa digitalnje přewjesć. Tež w Budyskim wokrjesu so na to přihotuja. Zajimowani šulerjo móža so pod z kompetentnymi partnerami rozmołwjeć. W planowanym tydźenju zarjadowanjow wot 21. do 26. junija móža so młodostni z digitalnymi poskitkami wo powołanjach zaběrać a informacije wo móžnych powołanskich polach zběrać. W lěću maja so wotměć praktiki. Organizatorojo chcedźa zawody, kotrež tajke poskića, na platformje wozjewić.
Rostliny měnjeć
Njebjelčicy. Dokelž so lětsa žane chodojtypalenje njewotměje, skići Njebjelčanska gmejna swojim wobydlerjam wosebity serwis. Zajimcy móža suche hałzy hač do přeměra dźesać centimetrow w Njebjelčanskim twarskim zawodźe wotbyć. Prěnja składnosć je jutře, sobotu, wot 8 do 15 hodź. Dalšu tajku předwidźa pjatk, 30. apryla, wot 12 do 18 hodź.
Ideje bórze zapodać
Kamjenc. Za hospodarskej lěće 2021 a 2022 přewostaji město Kamjenc stajnje po 9 000 eurach jako wobydlerski etat. Z nim spěchuja wobydlerski angažement a socialnu zhromadnosć w měsće samym a w jeho dźělach. Hišće hač do 30. apryla móža wobydlerjo, towarstwa a iniciatiwy swoje namjety a ideje zapodać, a to najlěpje z mejlku pod . Maksimalnje hodźi so 2 000 eurow spěchować.
Na serbsko-němsku namšu
Kórjeń. Přichodna serbsko-němska namša wotměje so njedźelu, 25. apryla, w 10 hodź. w Kórjenju (Kahren) pola Choćebuza. Liturgiski nawod změjetej wosadna fararka Reinhild Magirius a serbska dušepastyrka Katharina Huglarjowa. Po kemšach budźe mały zhromadny kofej pod hołym njebjom.
pol_Latn bos_Latn bos_Latn pol_Latn szl_Latn ayr_Latn szl_Latn szl_Latn swh_Latn szl_Latn szl_Latn szl_Latn ces_Latn ces_Latn szl_Latn ces_Latn pol_Latn ces_Latn szl_Latn pol_Latn ces_Latn bos_Latn szl_Latn